
Nr. 343


 A V I Z 

asupra proiectului  de  Lege pentru aprobarea Ordonanţei de urgenţă 

a Guvernului  nr.96/2000 pentru modificarea şi completarea unor acte normative în vederea unificării sistemului de evidenţă informatizată a persoanei
În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată,  spre dezbatere şi avizare, în procedură de urgenţă, cu proiectul  de Lege pentru aprobarea Ordonanţei de urgenţă  a Guvernului  nr.96/2000 pentru modificarea şi completarea unor acte normative în vederea unificării sistemului de evidenţă informatizată a persoanei,  trimis cu adresa nr.343 din 5 septembrie 2000, înregistrată sub nr.834/XVIII/11 din 5 septembrie 2000.



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere proiectul de lege  menţionat mai sus, în şedinţa din 13 septembrie 2000. 



În urma examinării, membrii comisiei au hotărât, cu majoritate de voturi, să îl avizeze favorabil, cu recomandarea ca la dezbaterea în fond, Comisia pentru apărare, ordine publică şi siguranţă naţională, să ţină seama de observaţiile şi propunerile Consiliului Legislativ din avizul favorabil nr.644/21.06.2000.

În raport de obiectul său, ce vizează modificarea unei legi organice, proiectul de lege dezbătut,  are caracter de lege organică. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Georgeta Panoviciu     

consilier

